 

MESTNI SVET
Komisija za mandatna vprašanja,
volitve in imenovanja

Številka: 014-0019/2010-2
Datum:   04. 02. 2011 

Na osnovi 16. člena Odloka o ustanovitvi javnega zavoda osrednje splošne knjižnice Pokrajinska in študijska knjižnica Murska Sobota (Uradni list RS, št. 83/2003 in 118/2008), 25. člena Statuta Mestne občine Murska Sobota (Uradni list RS, št. 23/2007 – UPB, in 49/2010) in 55. člena Poslovnika mestnega sveta Mestne občine Murska Sobota (Uradni list RS, št. 49/2010 – UPB) je Komisija za mandatna vprašanja, volitve in imenovanja na seji, dne 4. februarja 2011, sprejela

S  K  L  E  P ,
da predlaga mestnemu svetu, da 
r a z r e š i   i n   i m e n u j e
člana sveta javnega zavoda Pokrajinska in študijska knjižnica Murska Sobota - predstavnika ustanovitelja
 
1. V svetu zavoda Pokrajinska in študijska knjižnica Murska Sobota se razreši članica Ana SUŠEC, iz M. Sobote, Vrtna ulica 6. 

2. Za člana sveta zavoda Pokrajinska in študijska knjižnica Murska Sobota se, kot predstavnik ustanovitelja, za preostanek mandata imenuje Jožek ŠPILAK, iz M. Sobote, Ulica ob progi 59.

  O b r a z l o ž i t e v :  
V skladu s 16. členom Odloka o ustanovitvi javnega zavoda osrednje splošne knjižnice Pokrajinska in študijska knjižnica Murska Sobota (Uradni list RS, št. 83/2003 in 118/2008), svet knjižnice sestavlja devet članov, ki ga sestavljajo predstavniki ustanoviteljev in predstavniki delavcev zavoda. Ustanovitelja imenujeta svoje predstavnike izmed strokovnjakov s področja dela knjižnice, financ in pravnih zadev. Pet članov imenuje Mestna občina Murska Sobota, dva člana imenuje Občina Beltinci. Dva člana izvolijo zaposleni v knjižnici.   

Mestni svet Mestne občine Murska Sobota je na seji, dne 18. oktobra 2007, imenoval pet predstavnikov ustanovitelja v svet javnega zavoda Pokrajinska in študijska knjižnica Murska Sobota, med njimi tudi Ano SUŠEC, iz Murske Sobote, Vrtna ulica 6. Pokrajinska in študijska knjižnica je z dopisom, ki smo ga prejeli 23. 09. 2010, zaprosila za imenovanje novega člana, saj je Ana SUŠEC od 1. septembra 2010 zaposlena v Pokrajinski in študijski knjižnici Murska Sobota.

Komisija za mandatna vprašanja, volitve in imenovanja je na seji, dne 4. februarja 2011, obravnavala predlog za imenovanje novega člana sveta zavoda Pokrajinska in študijska knjižnica, in sprejela sklep, da predlaga mestnemu svetu, da v svet zavoda knjižnice, za preostanek mandata, imenuje Jožeka ŠPILAKA.  

